14 Julie: In die studeerkamer van God deur sy Gees. – Jan van der Watt - www.bybelkennis.co.za
14 Julie: In die studeerkamer van God deur sy Gees. – Jan van der Watt
by Mitch Kalp · Published 14/07/2017 · Updated 11/07/2017
1 Kor 2:1-16 (fokus 2:6-16)
Sou dit nie lekker wees om in die studeerkamer van God te kon sit nie? Dan sou ons na al God se planne kon luister. Ons sou oor sy skouer kon loer en begrip kry van wie God is en wat Hy beplan.
Nou kom die verrassing: God het die deur van sy studeerkamer vir ons oopgemaak, wel op ‘n ander manier, maar die deur staan oop. Deur sy Gees kan ons nou alles verstaan wat daar in God se studeerkamer aangaan. So word ons “geestelike mense”, of mense wat hulle deur die Gees laat leer. Paulus argumenteer dat om werklik die goddelike dinge te verstaan, moet ‘n mens “goddelike oë” of geestelike sensitiwiteit ontwikkel. Dit is een van die belangrikste dinge wat die Gees vir jou doen. Hy stel jou in staat om die geestelike dinge te verstaan en te aanvaar. Hoe anders sal iemand verstaan dat Jesus aan die kruis deur sy bloed hom met God kan versoen, of dat selfopoffering vir jou naaste die beste ding is, of dat jy altyd die minste moet wees? Sulke dinge is nie in ‘n menslike studeerkamer uitgedink nie. Daarom is dit nodig dat God se Gees jou geestelike oë en verstand helder maak om dit te kan aanvaar.
As ons ons godsdiens net met ons verstand benader, gaan ons agterbly, want ons verstand kan nie so ver as God se studeerkamer dink nie. Nee, om God voluit te dien het jy meer nodig: geestelike oë en insig wat net van die Gees af kan kom.
by Mitch Kalp · Published 12/03/2017 · Last modified 01/03/2017
5 November: Agter die skerms gebeur baie. – Jan van der Watt
by Mitch Kalp · Published 05/11/2017 · Last modified 31/10/2017
by Mitch Kalp · Published 26/12/2017 · Last modified 28/11/2017
Ons en die kultuur om ons
Gebruike en Gewoontes in die Bybel: Regering en Samelewing (5) – JP Louw
Vrede vir julle
Kruisiging, dood en begrafnis van Jesus (19:16b-42)
Ware en aanvaarbare godsdiens (1)